คลังฟันขรก.ไม่เก็บภาษีหุ้นชินพ.ค.นี้
เตรียมสรุปผลสอบสวนข้าราชการละเลยการเรียกเก็บภาษีหุ้นชินคอร์ป ส่งกระทรวงการคลังภายใน พ.ค.นี้
1 เม.ย. 2560

เตรียมสรุปผลสอบสวนข้าราชการละเลยการเรียกเก็บภาษีหุ้นชินคอร์ป ส่งกระทรวงการคลังภายใน พ.ค.นี้นายยุทธนา หยิมการุณ ผู้ตรวจราชการกระทรวงการคลัง ในฐานะประธานคณะกรรมการสอบข้อเท็จจริงการเก็บภาษีจากการซื้อขายหุ้นของนายทักษิณ ชินวัตร อดีตนายกรัฐมนตรี เปิดเผยว่า การดำเนินการสอบคืบหน้าไปมากกว่า 50% แล้ว ซึ่งจะต้องสรุปผลสอบให้นายสมชัย สัจจพงษ์ ปลัดกระทรวงการคลัง ภายในเดือน พ.ค.นี้ ว่ามีข้าราชการกรมสรรพากรเว้นปฏิบัติหน้าที่และต้องดำเนินการสอบเอาผิดวินัยร้ายแรงต่อไปหรือไม่การสอบข้อเท็จจริงของคณะกรรมการนี้ จะเริ่มตั้งแต่ศาลภาษีอากรชั้นต้นมีคำพิพากษาไม่เก็บภาษีการซื้อขายหุ้นจากนายพานทองแท้ ชินวัตร และ น.ส.พินทองทา ชินวัตร ว่ากรมสรรพากรมีการดำเนินการเรื่องนี้อย่างไรบ้าง โดยให้มีการรายงานอย่างละเอียดว่า มีการประชุมกี่ครั้ง มีความเห็นอย่างไร และมีใครเข้าร่วมประชุมและตัดสินใจดำเนินการต่างๆ บ้างนอกจากนี้ คณะกรรมการยังทำหนังสือไปถึงสำนักอัยการขอคำพิพากษาและความเห็นของอัยการที่ให้ไว้อย่างไร ในกรณีที่ไม่ยื่นเรื่องอุทธรณ์ศาลภาษีอากรว่ามีความเห็นที่ตรงหรือแตกต่างของกรมสรรพากรหรือไม่"การสอบข้อเท็จจริงจะเริ่มตั้งแต่ คำพิพากษาไม่เก็บภาษีหุ้นจากนายพานทองแท้ และ น.ส.พินทองทา ซึ่งช่วง 2-3 ปี หลังจากนั้นมีความสำคัญว่ากรมสรรพากรดำเนินการเรื่องนี้อย่างไรบ้าง และทำไมไม่ออกหมายเรียกอดีตนายกรัฐมนตรีให้เพื่อมาทำการประเมินภาษีภายใน 5 ปี ตามที่กฎหมายกำหนดไว้ ซึ่งทำให้เกิดปัญหาเกือบขาดอายุความ" นายยุทธนา กล่าว